Valvira

Valvira eli Sosiaali- ja terveysalan lupa- ja valvontavirasto () on sosiaali- ja terveysministeriön hallinnonalan keskusvirasto. Se valvoo sosiaali- ja terveydenhuollon, varhaiskasvatuksen, alkoholielinkeinon sekä ympäristöterveydenhuollon toiminnan asianmukaisuutta. Valviran toimipisteet sijaitsevat Helsingissä ja Rovaniemellä.

Valvira on sosiaali- ja terveydenhuollon valtakunnallinen lupaviranomainen.

Virasto syntyi 1. tammikuuta 2009, kun Terveydenhuollon oikeusturvakeskus (TEO) ja Sosiaali- ja terveydenhuollon tuotevalvontakeskus (STTV) yhdistyivät.

Organisaatio

Ylijohtaja, johto ja viestintä

Terveys, oikeudet ja tuoteturvallisuus -osasto

Ryhmät
Ammattioikeudet 1
Ammattioikeudet 2
Alkoholielinkeino
Terveyden edistäminen
Terveydensuojelu

Sosiaali- ja terveydenhuolto-osasto

Ryhmät
Luvat
Palveluiden valvonta 1
Palveluiden valvonta 2
Ammattihenkilövalvonta 1
Ammattihenkilövalvonta 2

Hallinto-osasto

Ryhmät
Talous
Henkilöstö
Tietohallinto

Tehtävät

Valvira myöntää sosiaali- ja terveydenhuollon hallinnonalan lupia ja ohjaa aluehallintovirastoja, jotta koko maassa olisi yhdenmukaiset lupa-, ohjaus- ja valvontakäytännöt. Valvira tekee yhteistyötä aluehallintovirastojen kanssa muun muassa laatimalla yhteisiä valvontaohjelmia, joissa myös tarkemmin määritellään aluehallintovirastojen ja Valviran välinen työnjako.

Myönnettävät luvat
Ammattioikeudet

 sosiaali- ja terveydenhuollon ammattihenkilöiden laillistus, nimikesuojaus ja määräaikaiset luvat
 lupa toimia talous- ja allasveden hygieniatestaajana

Elinkeinon harjoittaminen

 alkoholin valmistus-, maahantuonti-, tukkumyynti- ja käyttöluvat
 valtakunnalliset luvat yksityisen terveydenhuollon toiminnanharjoittajille
 valtakunnalliset luvat yksityisen sosiaalihuollon toiminnanharjoittajille

Terveys ja tutkimus

 raskaudenkeskeyttämis- ja steriloimisluvat (eräissä tapauksissa)
 hedelmöityshoitolain mukaiset luvat
Valvira valvoo toiminnan asianmukaisuutta seuraavilla sisältöalueilla:

Sosiaalihuolto

 sosiaalihuollon ammattihenkilöiden toiminta
 sosiaalihuollon toimintayksiköiden toiminta

Terveydenhuolto

 terveydenhuollon ammattihenkilöiden toiminta
 terveydenhuollon toimintayksiköiden toiminta

Terveydensuojelulain mukainen valvonta

 talousvesihygieenisten ja allasvesihygieenisten osaamistestaajien toiminnan valvonta

Alkoholilain mukainen valvonta

 alkoholijuomien valmistajien, tukkumyyjien ja käyttöluvanhaltijoiden toiminnan valvonta
 alkoholin tuotevalvonta
 mainonnan ja myynninedistämisen valvonta

Tupakkalain mukainen valvonta

 mainontakiellon ja markkinoinnin valvonta
 haitta-aineiden ja pakkausmerkintöjen valvonta.
Valvira ohjaa toimijoita, kuntia ja aluehallintovirastoja omalla toimialallamme

Valvira ohjaa toimijoita, kuntia ja aluehallintovirastoja sosiaali- ja terveydenhuoltoon liittyvissä tehtävissä. Tavoitteena on, että ohjaus-, lupa ja valvontakäytännöt ovat mahdollisimman yhdenmukaisia koko maassa.

Valvira ja aluehallintovirastot hoitavat valvontaa yhdessä laatimiensa sosiaali- ja terveydenhuoltoa sekä alkoholihallintoa käsittelevien valvontaohjelmien mukaisesti. Ruokavirasto, Turvallisuus- ja kemikaalivirasto (Tukes) ja Valvira laativat yhdessä valtakunnallisen terveydensuojelun valvontaohjelman.

Adoptiolautakunta

Adoptiolupia myöntävä adoptiolautakunta toimii Valviran yhteydessä.

Valtakunnallinen lääketieteellinen tutkimuseettinen toimikunta

Valviran yhteydessä toimii Valtakunnallinen lääketieteellinen tutkimuseettinen toimikunta (TUKIJA).

Tukijan verkkosivut (tukija.fi)

Lähteet

Aiheesta muualla
 Valviran verkkosivut

Suomen tutkimuslaitokset
Suomen valtion virastot
Sosiaali- ja terveysministeriö
Markkinavalvontaviranomaiset